Document ID: 31980D0755

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουλίου 1980 περί χορηγήσεως εξουσιοδοτήσεως για την τοποθέτηση ενδείξεων επί των συσκευασιών των σπόρων προς σπορά των σιτηρών
(80/755/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά των σιτηρών (1), όπως τροποποιήθηκε τελευταία από την 79/692/ΕΟΚ (2), και ιδίως το άρθρο 10 παράγραφος 1 υπό α) τελευταία φράση,
(1) ΕΕ αριθ. Ν 125 της 11.7.1966, σ. 2309/66.
(2) ΕΕ αριθ. Ν 205 της 13.8.1979, σ. 1.
Εκτιμώντας:
ότι, καταρχήν, οι σπόροι προς σπορά των σιτηρών δεν δύνανται να τεθούν στην εμπορία παρά μόνο αν οι συσκευασίες τους είναι εφοδιασμένες με επίσημη ετικέτα, σύμφωνα με τις διατάξεις της οδηγίας 66/402/ΕΟΚ
ότι επιτρέπεται, σύμφωνα με τις διατάξεις αυτές, η τοποθέτηση των καθορισμένων ενδείξεων, επί της συσκευασίας, κατά το πρότυπο της ετικέτας
ότι πρέπει να χορηγηθεί μια τέτοια εξουσιοδότηση υπό ορισμένες προϋποθέσεις η οποία να διασφαλίζει την ευθύνη της υπηρεσίας πιστοποιήσεως
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Επιτροπής των Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
ρθρο 1
1. Τα κράτη μέλη εξουσιοδοτούνται, με τους όρους που ορίζονται στην παράγραφο 2, να προβλέπουν την τοποθέτηση, κατόπιν επισήμου ελέγχου, των καθορισμένων ενδείξεων επί των συσκευασιών των σπόρων προς σπορά σιτηρών των κατηγοριών, «βασικοί σπόροι» και «πιστοποιημένοι σπόροι» πάσης φύσεως.
2. Για την εξουσιοδότηση που αναφέρεται στην παράγραφο 1 οι προϋποθέσεις εφαρμογής είναι οι ακόλουθες:
α) οι καθορισμένες ενδείξεις εκτυπώνονται ή επιτίθενται με σφραγίδα κατά τρόπο ανεξίτηλο επί της συσκευασίας
β) η εκτύπωση και το χρώμα του εντύπου ή της σφραγίδος είναι ομοιόμορφα με το πρότυπο της ετικέτας που χρησιμοποιείται από το ενδιαφερόμενο κράτος μέλος
γ) μεταξύ των καθορισμένων ενδείξεων, τουλάχιστον αυτές που αναφέρονται στο παράρτημα IV τμήμα Α υπό α) σημεία 3.3α και 6 της οδηγίας 66/402/ΕΟΚ έχουν τοποθετηθεί, όταν η λήψη των δειγμάτων πραγματοποιείται δυνάμει των διατάξεων του άρθρου 7 παράγραφος 2 της οδηγίας που προαναφέρθηκε, και ότι η επίθεση αυτή έγινε επίσημα ή κατόπιν επισήμου ελέγχου
δ) πέραν των καθορισμένων ενδείξεων, κάθε συσκευασία φέρει έναν ατομικό αύξοντα αριθμό σειράς που δίδεται επίσημα, ο οποίος τυπώνεται ή τοποθετείται με σφραγίδα κατά τρόπο ανεξίτηλο ή αναγράφεται διάτρητος επί της συσκευασίας από την επιχείρηση η οποία τυπώνει τις συσκευασίες αυτή (η επιχείρηση) πληροφορεί την υπηρεσία πιστοποιήσεως για τον αριθμό των συσκευασιών που έχουν διατεθεί, συμπεριλαμβανομένου και του αύξοντος αριθμού αυτών
ε) η υπηρεσία πιστοποιήσεως τηρεί μία λογιστική κατάσταση που αναφέρεται στις ποσότητες των σπόρων προς σπορά οι οποίες έχουν σημανθεί κατά τον τρόπο αυτόν, συμπεριλαμβανομένων του αριθμού και του περιεχομένου των συσκευασιών κάθε σπορομερίδος, καθώς επίσης και του αύξοντος αριθμού αυτών, όπως αναφέρονται υπό δ)
στ) η λογιστική των παραγωγών υπόκειται σε έλεγχο της υπηρεσίας πιστοποιήσεως.
ρθρο 2
Τα κράτη μέλη ανακοινώνουν στην Επιτροπή τον τρόπο με τον οποίο χρησιμοποιούν την εξουσιοδότηση που αναφέρεται στο άρθρο 1. Η Επιτροπή πληροφορεί περί αυτού τα άλλα κράτη μέλη.
ρθρο 3
Η παρούσα απόφαση απευθύνεται στα κράτη μέλη.
Έγινε στις Βρυξέλλες, στις 17 Ιουλίου 1980.

Labels: 3
6